Modificarea Codului Fiscal, pe lista priorităților legislative a noii sesiuni parlamentare
Modificarea Codului Fiscal, fără introducerea unor noi taxe și impozite și fără majorarea celor existente, modificarea legii salarizării unice în sistemul bugetar în sensul îndeplinirii reformei prinsă în Planul Național de Redresare și Reziliență - jalon necesar pentru aprobarea cererii de plată numărul 4 -, modificarea legislației privind AMEPIP pentru a o face conformă prevederilor guvernanței corporative, reprezintă doar câteva din principalele priorități ale ultimei sesiuni de toamnă a Parlamentului ales în decembrie 2020, sesiune al cărei debut este programat astăzi potrivit convocatoarelor celor două Camere emise săptămâna trecută.